《秋日孤山楼对酒》
明代·孙一元

玄晏先生不解愁，偶来湖上一寻幽。健杯到手倾巴峡，捷句惊人破蔡州。

四野秋声酣晚日，半空云影抱晴楼。倚栏遥望归来处，家在青山最上头。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。